tartuNLP/wikipedia-smugri-20251201 huggingface dataset:
Ülevenemaaline Riiklik Ringhäälingukompanii

Ülevenemaaline Riiklik Ringhäälingukompanii (vene keeles Всероссийская государственная телевизионная и радиовещательная компания; lühend VGTRK ВГТРК) on tele- ja raadiosaadete tootmise ja edastamisega tegelev riigiettevõte. 
VGTRK asutati 14. juulil 1990 Vene NFSV Ülemnõukogu Presiidiumi määrusega Vene NFSV Riikliku Teleraadiokomitee asemele. Mõni kuu hiljem alustas tööd Radio Rossii. Esimene telekanal (RTR) alustas tööd 13. mail 1991 Kesktelevisiooni teisel kanalil. VGTRK on Euroopa Ringhäälingute Liidu liige alates 1993. aastast. 
VGTRK peadirektor on alates 2004. aastast Oleg Dobrodejev (snd 1959). Enne 2004. aastat juhtis kompaniid VGTRK esimees. Selles ametis oli aastatel 1997–1998 Nikolai Svanidze, 1998–2000 hilisem kultuuriminister Mihhail Švõdkoi ja 2000–2004 Dobrodejev. 
2016. aasta seisuga oli ettevõttes ligi 4000 töötajat. 
VGTRK peamised telekanalid on Rossija-1, Rossija-K, Rossija-24 ja RTR-Planeta ning peamised raadiojaamad Majak, Vesti FM ja Radio Rossii.
Obuhhiv

Obuhhiv (ukraina Обухів) on oblastilise alluvusega linn Ukrainas Kiievi oblastis, Obuhhivi rajooni halduskeskus. Linn asub Kobrõnka oja ääres Kiievi kesklinnast 45 km lõunas.
Asula on teada 14. sajandist. Obuhhiv sai linnaõigused 1979. aastal.
Obuhhivis on sündinud filosoof Nikolai Berdjajev, luuletaja Andri Malõško ja Saksamaa iluuisutaja Olena Savtšenko.
Enerhodar

Enerhodar (ukraina keeles Енергодар) on linn Ukrainas Zaporižžja oblastis. Asub Dneprile rajatud Kahhovka veehoidla vasakul kaldal.
Asutati 1970. aastal, kui hakati ehitama Zaporižžja soojuselektrijaama. See valmis 1977. aastal. 1981. aastal hakati ehitama Zaporižžja tuumaelektrijaama. 1985. aastal sai Enerhodar linnaõigused.
Linnast on pärit poksijad Volodõmõr Sõdorenko ja Valeri Sõdorenko.
Džäss-räpp

Džäss-räpp (inglise keeles "jazz rap") on džäss- ja hiphopmuusika suland, mis arenes välja 1980. aastate lõpus ja 1990. aastate alguses.
AllMusic kirjutab, et žanr "oli katse sulandada afroameeriklaste mineviku muusika praegusel kujul domineeriva kujuga, avaldades austust ja hoogustades viimast, laiendades samas viimase silmaringi".
Rütmi juured olid hiphopis, mille peale pandi korduvad fraasid džässpillidest nagu trompet, kontrabass jt.
Džäss-räpi moodustamisel osalenud ansamblite hulka kuulusid A Tribe Called Quest, Digable Planets, De La Soul, Gang Starr, Jungle Brothers ja Dream Warriors.
Varaš

Varaš (ukraina Вараш) on oblastilise alluvusega linn Ukrainas Rivne oblastis. Varaš asub Prõpjatsi lisajõe Stõri paremal kaldal, Rivnest umbes 156 km põhjas.
Asula sai alguse 1973. aastal, kui hakati ehitama Rivne tuumaelektrijaama. 1984. aastal sai linnaõigused. 1977–2016 kandis nime Kuznetsovsk Nõukogude luuraja ja partisani Nikolai Kuznetsovi järgi.
Koroonapandeemia Saksamaal

Koroonapandeemia Saksamaal on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast.
Esimene haigusjuhtum tuvastati Baieri liidumaal Müncheni lähistel 2020. aasta 27. jaanuaril.
2020. aasta 24. mai seisuga oli nakatunuid 180 328, kellest 8367 inimest oli haiguse läbi surnud ja ligikaudu 160 300 inimest oli haigusest taastunud.
Tervishoiuminister Jens Spahn ütles 22. novembril 2021 Berliinis toimunud pressikonverentsil, et talve lõpuks on Saksamaa iga elanik kas vaktsineeritud, tervenenud või surnud.
Koroonapandeemia Brasiilias

Koroonapandeemia Brasiilias on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast.
Esimene haigusjuhtum tuvastati São Paulos 2020. aasta 26. veebruaril.
Maikuu teise poole seisuga oli Brasiilia tõusnud nakatunute arvult maailmas Ameerika Ühendriikide järel teisele kohale.
2020. aasta 5. juunil ületas ametlikult kinnitatud surmajuhtumite arv 34 000 piiri, millega Brasiilia tõusis maailmas surmajuhtumite arvult Ameerika Ühendriikide ja Ühendkuningriigi järel kolmandale kohale.
2020. aasta 8. juulil teatas koroonaviirusega nakatumisest president Bolsonaro.
2021. aasta 6. aprillil teatati, et ööpäeva jooksul oli koroonasse surnud üle 4000 inimese. Kokku oli selleks ajaks Brasiilias kinnitatud 332 000 koroonasurma (159 surmajuhtumit 100 000 elaniku kohta), sama näitaja oli maailmas kõrgem vaid Ameerika Ühendriikides – 555 000 surma (170 surmajuhtumit 100 000 elaniku kohta).
Aluspuu

Aluspuu (inglise keeles "sill plate, sole plate") on puitkarkass-seina alumine horisontaalne osa, millele toetatakse karkassipostid.
Aluspuu kinnitatakse vundamendi külge tavaliselt kiilankruttide või ankurpoltidega.
Niiskuse kaitse.
Et takistada niiskuse pääsemist puidu sisse, on oluline isoleerida puidust aluspuu bituumenlindi või muu sarnase materjaliga betoonist. Välisseina puhul kasutatakse aluspuu valmistamiseks sügavimmutatud puitu. Kuna tegemist on märgumisriskiga, peab kasutatava puidu koormusklass vastama standardile EN 335 ja olema vähemalt 2. klass. 
Platvorm- ja elementehitus.
Elementmajade puhul, kui seinakarkass on eelnevalt valmistatud, ankurdatakse lõigatud puidust aluspuu vundamendi külge vastavalt joonistele. See aitab vähendada elementide paigaldamiseks kuluvat aega ja raha, kuna montaaž toimub kiiremini. Aluspuude paigaldamiseks ei ole tavaliselt vaja objektile tõstetehnikat ega kogu paigaldusmeeskonda. Sellele paigaldatakse hiljem seinasõrestik või -element. Alusvöö ja elemendi vahele on soovitatav paigaldada spetsiaalne mineraalvillast riba, et parandada õhutihedust.
St Pancrase rahvusvaheline raudteejaam

Saint Pancrase rahvusvaheline raudteejaam on Londoni keskne raudteeterminal, mis asub Camdeni linnajaos Euston Roadi tänaval. Raudteejaamas osutavad lisaks riigisisestele liinidele teenust Eurostar Hollandist, Belgiast ja Prantsusmaalt.
Victoria raudteejaam

Victoria raudteejaam on Londoni keskne raudteede terminal Westminsteri linnajaos.
Tuluskivi

Tuluskivi oli vanemal ja keskmisel rauaajal peamiselt Läänemere ümbruses (Skandinaavias, Soomes, Baltimaades) kasutusel olnud enamasti kvartsiidist või ka peeneteralisest liivakivist tulesüütamisvahend.
Tuluskivid olid harilikult ovaalsed, keskele süvistatud joonega ja neid kanti vööl. Noa otsa või muu terava raudesemega vastu tuluskivi lüües sai tekitada sädeme, mis püüti kuivale puuseenele (taelale).
Tuluskivi kui esemetüüp on tõenäoliselt pärit Visla alamjooksu alalt, kust see rooma rauaajal põhja ja lääne poole levis.
Eesti ja Soome tuluskivid.
Eestist on leitud umbes 100 tuluskivi. Enamik neist on juhuleiud peamiselt metsastelt ja soistelt aladelt, kust rauaaja kinnismuistiseid teada ei ole (Pärnu jõgikonnast, Võrumaalt Hargla ümbrusest, Ruhnust). Mõned tuluskivid on saadud ka kalmetest: nii kivikalmetest kui Kagu-Eesti põletusmatustega kääbastest. Ka Soome tuluskividest on paljud leitud aladelt, kust kinnismuistiseid ei teata, kuigi need on asunud headel põllumaadel.
On oletatud, et Soome tuluskivid ohverdati jahi- ja kalaretkede käigus kõnnumaale rajatud alepõldudele. Kuju tõttu on tuluskive seostatud vulvasümboolikaga, mis koos asjaoluga, et neid on leitud ennekõike põlluharimiseks sobilikelt maadelt, on viinud nende seostamisele viljakusmaagiaga. Andres Tvauri on tähelepanu juhtinud, et viljakusmaagiaga seostatud lohukivide kasutamine lõppes umbes samal ajal, kui tulid kasutusele tuluskivid, ja välja pakkunud, et lohukivide roll viljakusriitustes kandus üle tuluskividele.
Mór

Mór (saksa Moor) on linn Ungaris Fejéri komitaadis, Móri kreisi halduskeskus. Asub Vértesi ja Bakonyi mäestike vahel.
Linn on veinipiirkonna keskus. Piirkonna tuntuim veinisort on Móri Ezerjó. 
Mór on elanike arvult komitaadi kolmas linn Székesfehérvári ja Dunaújvárosi järel. 2018. aasta alguses oli elanike arv 13 936. Linnas elab Ungari sakslaste kogukond.
Mór sai linnaõigused 1984. aastal, 100. Ungari linnana.
Sárbogárd

Sárbogárd (saksa Bochart) on linn Ungaris Fejéri komitaadis, Sárbogárdi kreisi halduskeskus.
2018. aasta alguses oli elanike arv 11 937.
Sárbogárd sai linnaõigused 1986. aastal.
Linna läbib raudtee.
Kikí Dimoulá

Kikí Dimoulá (kreeka keeles Κική Δημουλά, õieti Vasilikí Dimoulá, sünninimi Vasilikí Rádou; 6. juuni 1931 Ateena – 22. veebruar 2020 Ateena) oli kreeka luuletaja. 
Ta oli ajaloo esimene naisluuletaja, kelle luulet avaldati Éditions Gallimardi luulesarjas.
Miljan Mrdaković

Miljan Mrdaković (6. mai 1982 Niš, Jugoslaavia – 22. mai 2020 Belgrad, Serbia) oli serbia elukutseline jalgpallur (ründaja). 
Ta mängis 10 maa 20 klubis, sh Ukraina kõrgliiga klubis Harkivi Metalist, Iisraeli kõrgliiga klubis Tel Avivi Maccabi, Portugali kõrgliiga klubis Vitória Guimarães, Hiina kõrgliiga klubis Shandong Luneng ja Küprose kõrgliiga klubis Limassoli Apollon. Hooajal 2010–11 lõi ta Limassoli Apolloni särgis Küprose kõrgliigas 21 väravat, millega oli sel hooajal liiga suurim väravakütt.
2008. aasta suveolümpiamängude jalgpalliturniiril kuulus ta Serbia olümpiameeskonda.
22. mail 2020 sooritas ta Belgradis ensetapu.
Arhangelskoje (Baškortostan)

Arhangelskoje (vene keeles Арха́нгельское, baškiiri keeles Архангел) on küla (vene 'село') Venemaal Baškortostanis, Arhangelskoje rajooni halduskeskus. 
Elanikke oli 1989. aastal 5387, 2002. aastal 5641 ja 2010. aastal 5819.
Arhangelskoje

Arhangelskoje on mitme Venemaa asula nimi:
Belebei

Belebei (vene keeles Белебей; baškiiri keeles Бәләбәй) on linn Baškortostanis, Belebei rajooni halduskeskus.
Linn asub Useni jõe kaldal 180 kilomeetri kaugusel Ufast. Elanikke oli 1989. aastal 53 443, 2002. aastal 60 928 ja 2010. aastal 60 188.
Asula asutati 1715, linna õigused saadi 1781.
Venemaa 2010. aasta rahvaloenduse andmetel oli Belebei elanikest venelasi 47%, tatarlasi 23,1%, tšuvašše 12,5%, baškiire 12,5%, ukrainlasi 1,7%, mordvalasi 1% ja teistest rahvustest inimesi 2,2%.
Aszód

Aszód on linn Ungaris Pesti komitaadis, samanimelise kreisi keskus. Asub Budapestist 40 km idakirdes.
Linna lõunapiiril kulgeb maantee M3.
Asulat on esmamainitud (nimega Aza) 1401. aastal.
Sándor Petőfi vanemad István Petrovics ja Mária Hruz abiellusid 18. septembril 1818 Aszódis. Petőfi õppis 1835–1838 Aszódi gümnaasiumis.
Linnas on kaks gümnaasiumi.
Tomati ajalugu

Kust on tomat pärit?
Tomat on pärit Peruust, kuid selle tõid Euroopasse hispaanlased.
Ajalugu.
Peruust Euroopasse tõid tomati 16. sajandil hispaanlased. Hispaanias hakati seda kasvatama ilutaimena; tomati vilju peeti mürgiseks. Toiduks hakati tomatit tarvitama alles 18. sajandil esmajoonelt Itaalias, kuid ka Prantsusmaal ja Hispaanias. Nende riikide rahvusköögis mängib tomat siiani väga olulist rolli. Ka on need kolm Euroopa suurimad tomatikasvatajad.
Prantslased andsid algselt akaatsiaõunaks kutsutud tomatile ka uue imetleva nime "pomme d'amour" ehk 'armastuse õun', millest hiljem sai "pomme d'or" ehk 'kuldne õun'.
Eestis tunti tomatit veel 20. sajandi alguseski vähe.
Allikas.
Tomat#Ajalugu
Tomat
Vaata ka.
Tomat
Tomatid
Tomatisortide loend
Tomatimahl
Bolgar

Bolgar (tatari "Болгар", tšuvaši "Пӑлхар", 1926. aastani Spassk, 1926.–1935. aastatel Spassk-Tatarski, 1935.–1991. aastatel Kuibõšev) on linn Venemaa Tatarstani Vabariigis, Spasski rajooni keskus. 
Linn asub Tatarstani lõunaosas Volga vasakkaldal, 83 kilomeetrit pealinnast Kaasanist lõunas. Linn on nimetatud keskaegse Volga-Bulgaaria pealinna järgi, mis asub linnast idas ja seal asuv arheoloogiakaitseala ja arhitektuurimäletiste- ning muuseumidekompleks on oluline turismisihtkoht.
1989. aastal olid 83,4% elanikest venelased, 12,9% tatarlased ja 2,1% tšuvašid.
2019. aastal oli linnas 8381 elanikku.
Ajalooline Bolgar.
Volga-Bulgaaria kunagine pealinn Bolgar, pindalalt tänapäeva linnaga enam-vähem võrdne, oli 10.–14. sajandil üks suuremaid linnu Euraasias; seda mainis esmakordselt araabia geograaf Abū Zaid al-Balchī 920. aastal. 14. sajandil algas linna allakäik sõdades. Bolğar oli kohaliku islamikogukonna sünnikohana oluline usukeskus; 15. sajandil linn purustati, 1552. aastal läks piirkond Vene riigi koosseisu ja asustati venelastega.
Spassk.
Spassk asutati Katariina II ajal 1781. aastal keskaegse linna varemete lähedale Tambovi kubermangu Spasski ujezdi keskuseks. 1858. aasta rahvaloenduse andmetel oli linnas 1212 elanikku. Linna suursündmuseks oli 29. juunist 1. juulini kestnud Petrovskoi laat. Spasski tuntuimateks müügiartikliteks olid leib ja eri kalasaadused.
1913. aastal avati linnas progümnaasium naistele. 1919. aastal muudeti see pedagoogiliseks kooliks ja 1936. aastal õpetajate koolitamise keskuseks.
Kuibõšev.
1935. aastal nimetati linn Valerian Kuibõševi järgi Kuibõševiks, kuid säilitas oma endise ajaloolise ilme.
1953. aastal hakati rajama Žiguli hüdroelektrijaama ja linn koliti ümber praegusele kohale otse ajaloolise Bolgari kõrval. Linna endine asukoht ei jäänud täiesti Kuibõševi veehoidla alla ja seal võib veel osalt näha kunagisi ehitisi.
Venemaa Kinematografistide Liit

Venemaa Föderatsiooni Kinematografistide Liit (vene keeles Союз кинематографистов Российской Федерации) on Venemaa kinematografistide ühendus, loomeliit.
Venemaa Kinematografistide Liit asutati 27. veebruaril 1990 Moskvas Vene NFSV kinematografistide kongressil. Liit tegutseb oma liikmete tööalaste ja sotsiaalmajanduslike õiguste kaitsmisega, samuti annab abi liikmete autoriõiguste ja intellektuaalse omandi kaitse küsimustes. Liit tegutseb allstruktuuride (filiaalid, osakonnad) kaudu rohkem kui pooltes Venemaa föderatsiooni subjektides. Suurim regionaalne allüksus asub Moskvas (Moskva Kinematografistide Liit; umbes 3000 liiget). Loomeliidu peakorter asub Moskvas aadressil ulitsa Vassiljevskaja 13.
Venemaa Kinematografistide Liidul on umbes 5000 liiget. Loomeliidu esimees on 1997. aastast Nikita Mihhalkov. 19. detsembril 2008 toimunud loomeliidu 7. kongressil valiti loomeliidu uueks esimeheks Marlen Hutsijev, kuid Mihhalkovi poolehoidjad kaebasid kohtusse ja 17. märtsil 2009 tunnistas Moskva Presnenski kohus loomeliidu 7. kongressi mittelegitiimseks ja tühistas selle otsused. 30. märtsil 2009 peetud erakorralisel loomeliidu kongressil valiti Mihhalkov esimeheks.
KinoSojuz

Venemaa Kinematografistide ja Professionaalsete Kinematografistide Ühenduste Liit (vene keeles Союз кинематографистов и профессиональных кинематографических организаций и объединений России; lühinimi KinoSojuz КиноСоюз) on Venemaa kinematografistide ühendus, loomeliit.
KinoSojuzi asutasid 2010. aastal Venemaa Kinematografistide Liidu juhtkonna ja liidu esimehe Nikita Mihhalkovi tegevusega rahulolematud liidu liikmed, nende seas Eldar Rjazanov, Aleksei German, Juri Norštein, Aleksandr Sokurov ja Aleksandr Gelman. KinoSojuzi esimene kongress peeti 1.–2. juulil 2011 Moskvas. Sellal oli uuel loomeliidul liikmeid 168. 
2011. aastal asutati KinoSojuzi filmipreemia Elem. 
KinoSojuzi esimees on 2017. aastast filmirežissöör Aleksei Popogrebski (sündinud 1972).
Vladislav Homutov

Vladislav Homutov (ukraina keeles Владислав Денисович Хомутов; sündinud 4. juunil 1998 Donetskis) on Ukraina jalgpallur, kes mängib poolkaitsjana Eesti Meistriliiga klubis Nõmme Kalju.
Noorena kuulus ta Donetski Šahtari akadeemiasse. Profikarjääri alustas ta Donetski Olimpikis. Ukraina kõrgliigas tegi ta Donetski Olimpiki meeskonnas debüüdi 15. mai 2016 mängus Dnipropetrovski Dnipro vastu. Esimese värava kõrgliigas lõi ta 16. juulil 2017 mängus FK Oleksandrija vastu.
2019. aasta alguses mängis ta Slovakkia kõrgliiga klubis Zlaté Moravce ViOn. Sama aasta juulis sõlmis ta lepingu Nõmme Kaljuga.
The Producers (seriaal)

"The Producers" on Lõuna-Korea telesari, mille peaosades on Cha Tae-hyun, Gong Hyo-jin, Kim Soo-hyun ja IU. See oli eetris kanalil KBS2 15. maist kuni 20. juunini 2015.
Oh My Ghost

Oh My Ghost on Lõuna-Korea telesari, mille peaosades on Park Bo-young, Jo Jung-suk, Kim Seul-gi ja Lim Ju-hwan. See oli eetris tvN-is 3. juuli kuni 22. august 2015.
Hotel del Luna

Hotel del Luna on Lõuna-Korea telesari, mille peaosades on IU ja Yeo Jin-goo. See oli eetris tvN-is 13. juuli kuni 1. september 2019.
Margipoogen

Margipoogen (ka margileht) on trükitud postmarkide ühik, tavaliselt suurtele paberilehtedele, mis põhinevad trükiplaadi suurusel, jaotudes paneelideks, mida müüakse postkontorites. Kui trükitud lehel on rohkem kui üks margirida on need paigutatud tabeli moodi. Üksikute markide vahelised tühikud on kõik ühesuurused ja annavad ruumi lõikamiseks või perforatsiooniks.
Júlia Sigmond

Júlia Sigmond (11. juuli 1929 Turda, Rumeenia – 23. märts 2020 Piacenza, Itaalia) oli Ungari-Rumeenia nukunäitleja, esperanto kirjanik ja toimetaja. 
Ta oli nukunäitleja Rumeenias Clujs asuva ungarikeelses osakonnas. 1956 sai temast esperantist.
Ta suri COVID-19 tõttu.
Ivan Lobai

Ivan Lobai (ukraina keeles Іван Володимирович Лобай; sündinud 21. mail 1996 Tšervonogradis) on Ukraina jalgpallur, kes mängib kaitsjana Ukraina kõrgliiga klubis FK Lviv.
Ta alustas klubikarjääri Lvivi Karpatõs. Ukraina kõrgliigas debüteeris ta 27. juulil 2014 mängus Užgorodi Goverla vastu. Esimese värava Ukraina kõrgliigas lõi ta 21. augustil 2016 mängus Luhanski Zorja vastu. Hooajal 2018–2019 mängis ta Ukraina esiliiga klubis Võnnõki Ruhh.
2019. aasta augustis liitus Eesti Meistriliiga klubiga Nõmme Kalju. Nõmme Kaljus mängis ta kaks hooaega.
2021. aastal naasis Lobai Ukrainasse, liitudes Lviviga.
Lobai on kuulunud Ukraina noortekoondistesse.
Andri Markovitš

Andri Markovitš (ukraina keeles Andriy Mykhaylovych Markovych; sündinud 25. juunil 1995 Melnitšis, Lvivi oblastis) on Ukraina jalgpallur, kes mängib kaitsjana Ukraina tugevuselt kolmanda liiga klubis Lvivi Karpatõ.
Ta alustas Lvivi Karpatõs ka klubikarjääri. Ukraina kõrgliigas tegi ta debüüdi 10. aprillil 2016 mängus FK Oleksandrija vastu. 2017. aasta esimeses pooles mängis ta laenul Valgevene kõrgliiga klubis Novopolotski Naftan ja seejärel 2017. aasta teises pooles Ukraina esiliiga klubis Võnnõki Ruhh.
2018. aastal siirdus ta Lvivi Karpatõst laenule Eesti Meistriliiga klubisse Nõmme Kalju. 2019. aastal sõlmis ta Nõmme Kaljuga püsiva lepingu.
2022. aastal naasis ta Karpatõsse.
Markovitš on kuulunud Ukraina noortekoondistesse.
Skrypin.ua

Skrypin.ua on Ukrainas tegutsev internetitelevisioon ja meediaprojekt.
Tegevus.
YouTube'is videoid edastavale projektile pani 2016. aastal aluse ajakirjanik Roman Skrõpin. Esimene saade läks eetrisse sama aasta 14. mail.
Järgnevate aastate jooksul on Skrõpin koos projekti kaasatud kolleegidega edastanud mitu saatesarja, mida kantakse otseeetris üle YouTube'is või lisatakse sinna videoklippidena. Peaaegu kõik saated on filmitud Kiievis asuvas stuudios, välja arvatud reisivideod.
Ukrainian Media Network.
Skrypin.ua on tihedalt seotud Danõlo Janevskõi juhitud meediaprojektiga Ukrainian Media Network, mille saateid kantakse samuti üle Skrypin.ua Youtube'i kanalil ning mida filmitakse samas stuudios.
Rahastus.
Projekti käivitamise järel ei avaldanud Skrõpin, milliste rahastusallikate toel see võimalikuks sai. Edaspidi on projekti osalised järjepidevalt rõhutanud, et see on jätkuvalt käigus tänu vaatajate annetustele.
Vene-Türgi sõda (1828–1829)

Vene-Türgi sõda (1828–1829) ehk Üheksas Vene-Türgi sõda oli sõjaline konflikt, mille kutsus esile aastatel 1821–1829 toimunud Kreeka Vabadussõda. 
Sõda puhkes pärast seda, kui Osmanite riigi sultan Mahmud II sulges vene laevadele Dardanellid ja tühistas 1826. aasta Akkermani konventsiooni vastumeetmena Venemaa keisririigi osalemisele 1827. aasta oktoobris Navarino lahingus.
1828–1829 Vene-Türgi sõja lõpetanud Adrianoopoli rahulepinguga liideti Venemaa keisririigiga Kaukaasia Tšerkessia Ahhaltsihhe ja Ahhalkhalakhi kindlus ja alad Musta mere rannikul Kubanist Adžaaria põhjapiirini.
Oleksandr Safronov

Oleksandr Safronov (ukraina keeles Олександр Олександрович Сафронов; sündinud 11. juunil 1999 Zaporižžjais) on Ukraina jalgpallur, kes mängib kaitsjana Ukraina kõrgliiga klubis SK Dnipro-1.
Ta alustas klubikarjääri Dnipropetrovski Dnipros. 2017. aastal liitus ta SK Dnipro-1-ga, mis mängis toona veel Ukraina kolmandas liigas. 2018. aastal mängis ta laenul Ukraina esiliiga klubis Kropõvnõtskõi Zirka. 2019. aastal debüteeris Dnipro-1-ga Ukraina kõrgliigas. 2020. aastal mängis ta laenul Eesti Meistriliiga klubis FCI Levadia..
Safronov on kuulunud Ukraina noortekoondistesse. 2019. aastal tuli ta Ukraina kuni 20-aastaste koondisega omavanuste maailmameistriks.
Juri Kolomojets

Juri Kolomojets (ukraina keeles Юрій Миколайович Коломоєць "Juri Mõkolajovõtš Kolomojets"; sündinud 22. märtsil 1990 Krõvõi Rigis) on Ukraina jalgpallur, kes mängib ründajana Ukraina esiliiga klubis Lutski Volõn.
Ta alustas klubikarjääri Krõvõi Rigi Krõvbasis. Aastatel 2010–2012 mängis ta Krõvõi Rigi Girnõkis ja 2013–2016 FK Oleksandrijas. Hooajal 2015–16 mängis ta Oleksandrijaga Ukraina kõrgliigas. Seejärel liitus ta Ukraina kõrgliiga klubiga Poltava Vorsklaga. 2017. aastal mängis ta Ungari kõrgliiga klubis MTK Budapest ja naasis aasta hiljem Vorsklasse.
2020. aasta veebruaris sõlmis ta üheaastase lepingu Eesti Meistriliiga klubiga FCI Levadia. 24 liigamänguga lõi ta üheksa väravat.
2021. aasta liitus ta Lutski Volõniga.
Ukraina jalgpallikoondises debüteeris Kolomojets 10. novembril 2017 sõprusmängus Slovakkia jalgpallikoondise vastu.
Nadejda Brânzan

Nadejda Brânzan (29. august 1948, Rezina, Moldaavia – 25. mai 2020) oli Moldova infektsionist ja 1990–1994 parlamendi liige.
1972. aasta lõpetas ta Chișinăus üldmeditsiini eriala õpingud, seejärel töötas arstina, siis osakonnajuhina ja juhi asetäitjana haiglas.
1990. aastal pühendas ta end poliitikale. Näiteks kogus ta allkirju, et saada rumeenia keel riigikeeleks.
Kreeka vabadussõda

Kreeka vabadussõda, tuntud ka kui Kreeka revolutsioon (kreeka keeles: Ελληνική Επανάσταση, "Elliniki Epanastasi"; kreeklased nimetasid 19. sajandil seda lihtsalt kui Αγώνας, "Agonas" ehk "võitlust"; osmanitürgi keeles: يونان عصياني "Yunan İsyanı" "Kreeka ülestõus"), oli aastatel 1821–1830 Kreeka revolutsionääride poolt Osmanite riigi vastu peetud edukas iseseisvussõda. Kreeklasi abistasid hiljem Venemaa Keisririik ja Suurbritannia ja Iirimaa Ühendkuningriik ning restaureeritud Prantsusmaa Kuningriik, osmaneid abistasid aga Põhja-Aafrika vasallid, eriti Egiptuse riik. Sõda viis moodsa Kreeka moodustumiseni.
Revolutsiooni tähistatakse Kreekas ja kreeklaste seas kogu maailmas iseseisvuspäevaga 25. märtsil.
Nurlan Novruzov

Nurlan Novruzov (sündinud 3. märtsl 1993 Bakuus) on Aserbaidžaani jalgpallur, kes mängib ründava poolkaitsjana Nepali kõrgliiga klubis Lalitpur City FC.
Ta alustas klubikarjääri Aserbaidžaani klubis FK Bakuu. 2012. aastal võitis ta klubiga Aserbaidžaani karika. Hooajal 2014–15 lõi ta Bakuu särgis Aserbaidžaani kõrgliigas 15 väravat, millega jäi sel hooajal jagama suurima väravaküti tiitlit. Lisaks Bakuule on ta Aserbaidžaani kõrgliigas mänginud veel Sumkajõti (2013–2014), Zira (2015–2017) ja Səbaili (2017–2018) ridades.
Hooajal 2018–19 mängis ta Türgi amatöörliigas ehk Türgi tugevuselt neljandas liigas. 2019. aasta teises pooles mängis ta Moldova kõrgliiga klubis Tiraspoli Dinamo-Auto.
2020. aasta veebruaris liitus ta Eesti Meistriliiga klubiga Narva Trans.
2021. aasta aprillis sõlmis ta lepingu Lalitpur Cityga.
Novruzov on kuulunud Aserbaidžaani noortekoondistesse.
Sorbi lipp

Sorbi lipp (ülemsorbi "Serbska chorhoj", alamsorbi "Serbska chórgoj") on Saksamaal Lausitzis elavate sorbide rahvuslipp.
Sorbi lipuks on sini-puna-valge panslaavi värvides trikoloor. 
Lippu on esimest korda kirjeldatud 1842. aastal. 1848. aastal kasutasid sorbid seda esimesel slaavi rahvaste kongressil. 1935. aastal lipu kasutamine keelati. Seda hakati taas kasutama 1945. aastal. Saksa DV seadusandluses seda ei mainitud, kuid selle kasutamist salliti.
Tänapäeval on Saksimaa ja Brandenburgi seadusandluses lubatud lipu kasutamine sorbide asualadel võrdselt teiste riiklike sümbolitega.
Elste raudteepeatus

Elste raudteepeatus on endine raudteepeatus Pļaviņase–Gulbene raudteel Gulbene piirkonna Daukstese vallas Elstese külas.
Peatus asus Pļaviņase raudteejaamast 88,2 ja Riia jaamast 200 km kaugusel. 
Peatus avati aastal 1924, kuigi sõiduplaanides kajastus see alles järgmisel aastal. Aastal 1926 rajati sinna ka jaamahoone. Peatus suleti 1. jaanuaril 2012.
Ana Zaninović

Ana Zaninović (sündinud 26. juunil 1987 Splitis Jugoslaavias) on Horvaatia taekwondo sportlane.
Ta kvalifitseerus 2012. aasta suveolümpiamängudele, kuid langes eelringis välja. 2016. aasta suveolümpiamängudel osales ta kaalukategoorias -57kg.
Isiklikku.
Lucija Zaninović on tema kaksikõde.
Jaungulbene raudteepeatus

Jaungulbene raudteepeatus on endine raudteepeatus Pļaviņase–Gulbene raudteel Gulbene piirkonna Jaungulbene vallas Jaungulbene külas.
Peatus asus Pļaviņase raudteejaamast 81,2 ja Riia jaamast 193 km kaugusel. 
Jaungulbene avati koos raudteega aastal 1903, toona jäi see Gulbene kihelkonda Jaungulbene mõisa maadele. Algselt oli tegemist raudteejaamaga. Samal aastal valmis ka kahekorruseline kivist jaamahoone, mis aga Teise maailmasõja ajal hävis. Hiljem täitis jaamahoone funktsioone jaamatööliste elamu. Säilinud on ka jaama perroon, kelder ja mõned majandushooned. Peatus suleti 30. detsembril 2012.
Degase raudteepeatus

Degase raudteepeatus on endine raudteepeatus Pļaviņase–Gulbene raudteel Madona piirkonna Dzelzava vallas.
Peatus asus Pļaviņase raudteejaamast 74,8 ja Riia jaamast 186 km kaugusel. 
Peatus avati 1931. aastal. Nime oli see saanud peatusest kilomeetri kaugusel asunud Degase talu järgi. Peatus suleti 10. septembril 2001.
Iseseisvussõda

Iseseisvussõda on sõda, mida peetakse riikliku iseseisvuse saavutamiseks.
Bomilkar

Bomilkar oli 4. sajandil eKr elanud Kartaago väejuht.
Sürakuusa türanni Agathoklese vägede saabumisel Põhja-Aafrikasse 310 eKr, valiti ta koos Hannoga Kartaago vägesid juhtima. Kartaagolased hukkasid ta 308 eKr pärast läbikukkunud võimuhaaramiskatset.
Postmargi eraldamine

Postmargi eraldamine on meetod, mis võimaldab üksikuid postmarke üksteisest kergesti eraldada. 
Eraldamise meetodeid:
Dzelzava raudteepeatus

Dzelzava raudteepeatus on endine raudteepeatus Pļaviņase–Gulbene raudteel Madona piirkonna Dzelzava vallas. Peatus asus Dzelzava ja Aizpurve külade vahel.
Peatus asus Pļaviņase raudteejaamast 67,2 ja Riia jaamast 179 km kaugusel. 
Dzelzava raudteejaam avati koos raudteega aastal 1903, samal aastal valmis ka jaamahoone. Toona jäi see Cesvaine kihelkonda Dzelzava mõisa maadele. Algne jaamahoone on hävinud. Nõukogude perioodil kasutati jaama turba ümberlaadimiseks; Dzelzava jaamast algas kitsarööpmeline ümbruskonna turbaväljadele viiv raudtee. Toona võeti jaamahoonena kasutusele kõrvalhoone, mis aga tänapäeval on ümber ehitatud elamuks. Hiljem rajati jaama laohoone asemele ootepaviljon. Peatus suleti 1. jaanuaril 2012, avati taas sama aasta 19. oktoobril ja suleti lõplikult 30. detsembril 2012.
Ohtõrka

Ohtõrka (ukraina Охтирка, vene Ахтырка) on oblastilise alluvusega linn Ukrainas Sumõ oblastis, Ohtõrka rajooni halduskeskus (ei kuulu ise rajooni koosseisu). Ohtõrka asub Sumõst umbes 67 km lõunas.
Ohtõrkat on esmamainitud 1641. aastal, linnaõigused sai 1703. aastal.
Ohtõrka lähedal asub Ukraina õhujõudude treeningbaas, kus ööl vastu 2022. aasta 1. märtsi toimunud Venemaa rünnakus hukkus enam kui 70 Ukraina sõjaväelast. Väidetavalt kasutati rünnakul vaakumpommi.
Ukraina 2001. aasta rahvaloenduse andmetel oli Ohtõrka elanikest ukrainlasi 87,92%, venelasi 8,24%, valgevenelasi 0,46% ja armeenlasi 0,14%.
Cesvaine raudteepeatus

Cesvaine raudteepeatus on raudteepeatus Lätis Pļaviņase–Gulbene raudteel Madona piirkonnas Cesvaine linnas. Jaamahoone asub aadressil Mazā Stacijas 2.
Peatus asub Pļaviņase raudteejaamast 59,4 ja Riia jaamast 171 km kaugusel. 
Cesvaine raudteejaam avati koos raudteega aastal 1903, samal aastal valmis ka kivist jaamahoone. Toona jäi see Cesvaine kihelkonda Cesvaine mõisa maadele. Veel enne Esimest maailmasõda ehitati sellele kahekorruseline juurdeehitis. Algne jaamahoone hävis Teise maailmasõja ajal jaama juures peetud lahingutes. 
Nõukogude perioodil ehitati reisijate tarbeks jaama uus kahekorruseline silikaattellistest hoone. Jaamas oli kolm teed ja kaks haruteed. Aastal 2009 kõrvalteed demonteeriti ja jaam muudeti peatuseks. Rongid peatuvad Cesvaines harva, sest aastast 2015 on peatus kasutusel ainult erisündmuste puhul. 2019 aastal peatusid rongid seal 18. mail, 27. juulil ja 7. septembril. Kolm reisi on kavandatud ka aastaks 2020.
Varem eelnes Cesvainele Patkule ja järgnes Dzelzava raudteepeatus.
Maria Goltsman

Maria Goltsman (aastani 2003 Kulikova; sündinud 5. mai 1978 Kohtla-Järvel), Goltsman Balleti kunstiline juht, koreograaf, tantsija, balletiartist, projektijuht, tantsu-uurija, semiootik, tantsukunsti lektor, produtsent. 
Tegevus.
Maria Goltsman lõpetas 1996. aastal Kohtla-Järve Ahtme Gümnaasiumi, õppis 1997–2004 Vanemuise Tantsu- ja Balletikoolis (pedagoog Jelena Poznjak-Kõlar). Lõpetas 2000 Tartu Ülikooli kunstiajaloo ja 2001 semiootika-kulturoloogia eriala bakalaureuseõppe ning 2005 magistriõppe (semiootika-kulturoloogia teadusmagister). Täiendanud end kursustel, meistriklassides jm (balletifestival Dance Open 2004, juhendaja Maria teatri pedagoog-repetiitor Gennadi Seljutski; kaasaegse tantsu keskus LABAN Londonis, Inglismaal, 2005; Cullberg Ballet Taanis ja rahvusvaheline kunstide labor Colina Tallinnas, mõlemad 2006).
Olnud 1997–2005 Vanemuise balletiartist, aastast 2006 on vabakutseline tantsija, koreograaf ja tantsuõpetaja, töötanud 2006–2012 Eesti Kunstiakadeemia akadeemilise sekretärina, olnud 2007 Hand Made Communication projektikorraldaja Eestis, koreogaaf, esineja ja produtsent. 2012. aastast DanceAct tantsustuudio balletitreener, 2013–2015 ka tantsukooli DanceAct College balletitreener. 2007. aastast Tallinna Ülikooli koreograafia õppesuuna, praeguse Tallinna Ülikooli, Balti filmi, meedia ja kunstide instituudi, tantsukunsti lektor. Aastast 2012 Goltsman Balleti kunstiline juht. 
Meistriklassid.
Korraldanud rahvusvahelisi tantsualaseid meistriklasse kutselistele tantsijatele Eestis, olnud ka osaleja: 
Olnud aastast 2006 projekti „tantsijalt tantsijale” ning aastast 2015 varvastehnika algkursuse projektijuht ja treener, 2014–2015 Aurora Dance Camp´i kaaskorraldaja koostöös Venemaa esindajatega (Galina Gracheva, Polina Mitryashina, Oleg Gladkihh, Tatjana Tarabanova jt).
Osalenud tantsijana projektilavastustes, kontsertidel (Eurolaul 2002 Runo tantsutrupis; I.D.A. tantsufestivali galakontsert Tartus, 2003; Köler Prize avatseremoonia, Eesti Kaasaegse Kunsti Muuseum Tallinnas ning muusika- ja moeetendus „Unes või ilmsi” Tallinna Lauluväljakul, 2012; heategevuslik juuksurite üritus „Hair Fusion Show” Vene Teatris ja „Wella Trendvision Award” Riias, 2013 jne). Oli Asturia (Ukraina) kvarteti kontsertesinemiste (Tallinnas, Pärnus, Tartus, Jõhvis, 2015) tantsunumbrite „Storm” ja „Libertango” koreograaf ja esineja. Esinenud televisioonis (tantsuetendus „Fluxus“, lavastaja-koreograaf Teet Kask, Prantsuse muusikakanal Mezzo-European Classics, 2003 jm). Loonud ja viinud läbi loeng-etendusi („Body as a Graphic Sign in the Art of Ballet.” IASS AIS World Congress of Semiotics, Helsinki-Imatra, 2007; „keha-liikumine-tants”, 2012, teaduskeskuse Ahhaa teaduskohvik Tartus).
Eesti Kultuurkapitali näitekunsti sihtkapitali noorte loominguline stipendium 2005, Eesti Kultuurkapitali Ida-Virumaa ekspertgrupi aastaauhind tantsukultuuri arendamise eest 2013.
Sõltumatu Tantsu Ühenduse (2007–2012), Eesti Teatriliidu (2008), Eesti Tantsukunstnike Liidu (2008–2016, juhataja 2009–2011), Eesti Tantsukunsti ja Tantsuhariduse Liidu liige (2016-...).
Isiklikku.
Ta on 2003. aastast abielus Aleksandr Goltsmaniga, kes on Goltsman Balleti produtsent.
Patkule raudteepeatus

Patkule raudteepeatus on endine raudteepeatus Pļaviņase–Gulbene raudteel Lätis Madona piirkonna Sarkaņi vallas.
Peatus asus Pļaviņase raudteejaamast 54,3 ja Riia jaamast 167 km kaugusel. 
Peatus avati 1933. aastal ja suleti 1950. aastatel. Peatuse rajatised on hävinud.
Rothaargebirge

Rothaari mäed (saksa: "Rothaargebirge", ka "Rotlagergebirge", "Ingverimäed") või Rothaar on madal mäestik (kõrgusega kuni 843,1 m) Nordrhein-Westfalenis ja Hessenis Saksamaal.
Arvatakse, et selle nimi pidi kunagi olema "Rod-Hard-Gebirge" ehk "puhastatud metsamäestik", kuna mäestikul pole midagi pistmist ei punase värvi (saksa keeles "rot") ega juustega ("Haar").
Geograafia.
Paiknemine.
Paksult metsane, mineraalide leiukohtadest rikas Rothaar laiub peamiselt Vestfaalis Sauerlandi (põhjas), Uplandi (Rothaari kirdepoolsed eelmäed), Wittgensteini maa (kagus) ja Siegerlandi (edelas) vahel; Hessenis asuvad tegelikult ainult mäestiku kagupoolsed eelmäed. See ulatub Ederi ülemjooksust ja Lennest, "Kahler Astenist" (841 m), Winterbergi lavamaast ("Winterberger Hochfläche") edelas umbes 30 km edelasse ja langeb järsult lääne poole, kuid palju vähem järsult ida poole.
Rothaar on kitsas, pangataoline, enamasti üle 600 m kõrge mäeahelik, mis moodustab geoloogiliselt Reini Kiltkivimäestiku ("Rheinisches Schiefergebirge") suure kirdeosa. Kuna maa kõrgus on keskmiselt üsna kõrge, siis mäed ise kuni 843,1 m kõrguse "Langenbergini" vaevalt üksteisest eristuvad.
Rothaari mäed on enam-vähem koos Rothaari mäe looduspargiga, mille osad jõuavad siiski naaber geoloogilistesse piirkondadesse.
Veekogud.
Rothaari põhjaküljel on teiste hulgas jõed Diemel, Lenne, Neger, Nuhne, Odeborn, Orke, Ruhr, Wenne ja Wilde Aa. Lõunaküljel on Dill, Eder, Ferndorfbach, Ilse, Lahn ja Sieg. Üle mäestiku kulgeb Reini-Weseri veelahe. Rothaari kaugeimas edelanurgas on Obernau ja Breitenbachi paisud.
Mäed.
Rothaari tipudest, mis koosnevad osaliselt porfüürist, on kõige tuntumad (kuid mitte tingimata kõrgeimad) järgmised (sealhulgas kõik "Achthunderter", ehk "kaheksasajased", järjestatud kõrguse järgi):
Paigad.
Rothaari mägedes ja/või Rothaari mäe looduspargis või nende äärealadel on muu hulgas need vallad:
Tegevused.
Paljud matkarajad kulgevad läbi Rothaari mägede, teiste hulgas "Rothaarsteig", 154 km pikkune rada läbi kõrguste, ja "Waldskulpturenweg" ("Metsaskulptuuride tee"), mille ääres on mitme kunstniku skulptuure ja muid teoseid.
Talvel kutsuvad paljud sportimisvõimalused külastajaid mäele. Selle jaoks sobivad rajatised on Postwieseni suusapiirkond (Neuastenbergi lähedal), "Skiliftkarussell Winterberg" ja "Snow World Züschen".
Rothaaris või selle serval on lõbustuspargid Panorama-Park Sauerland Wildpark ja Fort Fun Abenteuerland.
Vabalt liikuvad Euroopa piisonid.
2011. aastal alustati vabalt liikuvate Euroopa piisonite taasasustamist Rothaari mägedesse. Projekt ei ole aga kulgenud selles piirkonnas ilma oma vaidlusteta: eriti viljakasvatajad muretsevad võimaliku kahju pärast, mida need suured loomad võivad põhjustada.
Maatriksi määratus

Maatriksi määratus on matemaatikas teatud reaalsete sümmeetriliste maatriksite ja komplekssete hermiitiliste maatriksite omadus.
Definitisioonid.
Reaalsed maatriksid.
Olgu "M" reaalne "n×n" ruutmaatriks, formula_1 vektorruumi formula_2 element ja formula_3 vastav transponeeritud vektor.
"M" on positiivselt määratud, kui formula_4 iga formula_5 korral.
"M" on positiivselt poolmääratud, kui formula_6 iga formula_5 korral.
"M" on negatiivselt määratud, kui formula_8 iga formula_5 korral.
"M" on negatiivselt poolmääratud, kui formula_10 iga formula_5 korral.
Komplekssed maatriksid.
Olgu "M" kompleksne "n×n" ruutmaatriks, formula_1 vektorruumi formula_13 element ja formula_14 selle kaasvektor.
"M" on positiivselt määratud, kui formula_15 iga formula_16 korral.
"M" on positiivselt poolmääratud, kui formula_17 iga formula_16 korral.
"M" on negatiivselt määratud, kui formula_19 iga formula_16 korral.
"M" on negatiivselt poolmääratud, kui formula_21 iga formula_16 korral.
Moysey Fishbein

Moysey Fishbein (kirjanikunimi Moses; ukraina keeles Мойсей Абрамович Фішбейн; 1. detsember 1946 Tšernivtsi, Ukraina – 26. mai 2020) oli Ukraina juudi luuletaja ja tõlkija. 
Moysey Fishbein lõpetas 1976 Kiievi Pedagoogilise Instituudi filoloogia erialal. Hiljem oli ta Ukraina Nõukogude Entsüklopeedia toimetaja. 
1979 oli ta dissidentlikus liikumises osalemise tõttu sunnitud Nõukogude Liidust emigreeruma Iisraeli. Piiratud võimalused sundisid jälle emigreeruma, nüüd Saksamaale. Seal töötas Fishbein Ukraina diasporaa ajakirja "Suchanist" ("Meie ajad") ajakirjanikuna. Lisaks töötas ta Vabaduse Raadios. 
Pärast Nõukogude Liidu lagunemist naasis ta Ukrainasse.
Ta oli Ukraina Kirjanike Liidu ja PEN klubi Ukraina haru liige.
Vallo Koppel

Vallo Koppel (sündinud 15. juunil 1975) on eesti politseiametnik, aastatel 2017–2025 Politsei- ja Piirivalveameti Lõuna prefektuuri prefekt.
Vassõlkiv

Vassõlkiv (ukraina Васильків, vene Васильков) on oblastilise alluvusega linn Ukrainas Kiievi oblasti Obuhhivi rajoonis. Vassõlkiv asub Stugna jõe ääres, Kiievi kesklinnast umbes 33 km lõunaedelas. 
Ukraina 2001. aasta rahvaloenduse andmetel oli Vassõlkivi elanike seas ukrainlasi 88,61%, venelasi 9,60%, valgevenelasi 0,56%, juute 0,27% ja poolakaid 0,10%.
2024. aastast on Vassõlkiv Tartu valla sõpruslinn.
Ajaloost.
Ammu enne linna asutamist võis samas kohas olla slaavlaste asula, mis aga ei kajastunud kirjalikes allikates enne 10. sajandi esimest poolt. 988. aastal ehitati asulakohta Vladimir Suure käsul linnus, mis pidi kaitsma Kiievi linna lõunast. Kindlus nimetati vürst Vladimiri ristinime järgi Vassileviks. Kindluse purustasid 1240. aastal mongoli-tatari väed, kuid ajapikku see taastati.
Linn oli tähtis usuelu keskus. Aastail 1756–1758 ehitati linnas pühak Theodosiuse arvatavasse sünnikohta Ukraina barokkstiilis Antoniuse ja Theodosiuse kirik. 1796. aastal sai Vassõlkiv linnaõigused.
Sõjategevus 2022. aastal.
Pärast 2022. aasta Venemaa sissetungi Ukrainasse toimusid 2022. aasta veebruaris Vassõlkivi piirkonnas lahingud. Linnapea Natalija Balassõnovõtš teatas 25. veebruaril 2022, et lahingud toimusid linna tänavatel.
Alisson Kruusmaa

Alisson Kruusmaa (sündinud 7. märts 1992 Pärnu) on eesti helilooja.
Õpingud.
Ta lõpetas 2015. aastal Eesti Muusika- ja Teatriakadeemia heliloomingu bakalaureuseõppe Tõnu Kõrvitsa juhendamisel ning 2017. aastal magistriõppe ("cum laude") Helena Tulve kompositsiooniklassis. Ta on täiendanud end 2013/2014. õppeaastal Giuseppe Verdi nimelises Milano konservatooriumis. 
Looming.
Ta on kirjutanud nii orkestri-, ansambli- kui ka koorimuusikat ning teoseid sooloinstrumentidele. Tema muusikas on enim nähtaval õrnad, haprad ja ruumiküllased kõlamaastikud. Domineerib hõre ning delikaatne orkestratsioon ning avar kõlaruum, mis jätab kuulajale aja ja koha mõttepeegeldusteks. Helilooja muusikat on esitatud nii Eestis kui ka Ameerika Ühendriikides, Euroopas ja Aasias. 
2018. aastal valiti ta osalema festivalile “24th Young Composers Meeting” Hollandis, kus tema "Rain" (2018) metsosopranile ja puhkpilliorkestrile võitis parima teose auhinna. Teos kõlas samal aastal festivalil Gaudeamus Muziekweek Utrechtis Orkest de Ereprijsi esituses ja seejärel osales ta külalisheliloojana Hollandi kammermuusikafestivalil “Masterclass Apeldoorn“, kus kõlas esiettekandena "Lights of a Distant Forest" (2018) klarnetile, viiulile, vioolale, tšellole ja klaverile. 2018. aasta septembris valiti helilooja Los Angelese kammerorkestri Kaleidoscope kompositsioonikonkursi finalistide hulka. 2019. aastal oli ta New Yorgis Mise-En Festivalil külalishelilooja. 2020. aastal kõlas Milanos kammeransambli Le Cameriste Ambrosiane esituses maailmaesiettekandena Emily Dickinsoni luulest inspireeritud teos "The Moon is Distant from the Sea".
Bahatševe

Bahatševe () on oblastilise alluvusega linn Ukrainas Tšerkassõ oblastis. Linn asub Špolka jõe paremkaldal, Tšerkassõst umbes 86 km edelas.
1931. aastal leidsid geoloogid tänapäeva linna alalt pruunsöemaardla. Vatutine asutati 1946. aastal Šahtinskoje töölisasulana, linnaõigused sai 1952. aastal. 1992. aastal sai oblastilise alluvusega linnaks.
1947. aastal sai praeguse nime Ukraina Ülestõusuarmee rünnakus saadud haavadesse 1944. aastal surnud Nõukogude kindrali Nikolai Vatutini järgi.
Madona raudteejaam

Madona raudteejaam on raudteejaam Pļaviņase–Gulbene raudteel Madona piirkonnas Madona linnas. Jaamahoone asub aadressil Saules iela 2.
Jaam asub Pļaviņase raudteejaamast 44,6 ja Riia jaamast 157 km kaugusel. Seal on üks ooteplatvorm ja neli teed; varem oli teid viis. Jaam on kasutusel ka kaubajaamana. Madona raudteejaamast algab mõne kilomeetri pikkune juurdeveotee, mis teenindab linna tööstuspiirkonda (ettevõtteid Ziemeļu nafta, Stora Enso Mežs, Tolmet).
Madona raudteejaam on Riiast tuleva rongiliini lõpp-peatus. Madonast edasi regulaarset rongiliiklust ei toimu, kuid erirongid sõidavad sealt vahel edasi Gulbenesse. Näiteks 2020. aastaks oli kavandatud kolm sellist erireisi. Riiast väljuvad rongid Madonasse reedeti ja pühapäeviti, Madonast Riiga aga laupäeviti ja pühapäeviti.
Madona raudteejaam avati koos raudteega 1903. aastal. Toona jäi see Lazdona kihelkonda Birži mõisa maadele. 1919. aastast kandis see nime Birži raudteejaam, Madona nime sai tagasi 1921. aastal.
1920. aastatel asus Läti valitsus kavandama uue raudtee ehitamist, mis pidi kulgema Riiast läbi Ērgļi ja Madona Kārsavasse. Raudtee projektile tegi lõpu alanud Teine maailmasõda, ent valminud Madona ja Lubāna vaheline raudteelõik tegi Madonast sõlmjaama. Lubānasse viiv raudtee suleti 1990. aastal. 
1980. aastatel ehitati uus jaamahoone, mis renoveeriti 2006. aastal. Hoone on praegu kasutusel kaubanduskeskusena. XX sajandi lõpuaastatel ja XXI sajandi alguses oli see kasutusel ka Madona bussijaamana.
Varem järgnes Madonale Gulbene suunal Patkule raudteepeatus, Lubāna suunal aga Prauliena raudteejaam.
The World of the Married

"The World of the Married" on Lõuna-Korea telesari, mille peaosades on Kim Hee-ae, Park Hae-joon ja Han So-hee. See oli eetris JTBC kanalil 27. märtsist kuni 16. maini 2020.
Pidhorodne

Pidhorodne (ukraina Підгородне, vene Подгородное) on linn Ukrainas Dnipropetrovski oblastis Dnipro rajoonis. Pidhorodne asub Dnipro kesklinnast umbes 13 km põhjas.
Pidhorodne on rajatud kasakate asulana 17. sajandi alguses. Linnaõigused sai 1981. aastal.
Ukraina 2001. aasta rahvaloenduse andmetel oli Pidhorodne elanikest ukrainlasi 91,69%, venelasi 6,91%, valgevenelasi 0,40%, mustlasi 0,19%, asereid 0,16%, moldaavlasi 0,11% ja sakslasi 0,10%.
Max Reinhardt

Max Reinhardt (sünninimi Maximilian Goldmann; 9. september 1873 Baden – 30. oktoober 1943 New York) oli Austrias sündinud teatri- ja filmilavastaja, teatriprodutsent.
Tema isa oli juudi kaupmees Wilhelm Goldmann (1846–1911) ja ema Rachel Lea Rosi Goldmann (sündinud Wengraf; 1851–1924).
Rešetõlivka

Rešetõlivka (ukraina Решетилівка, vene Решетиловка) on linn Ukrainas Poltava oblastis, Rešetõlivka rajooni halduskeskus. Rešetõlivka asub Poltavast umbes 34 km läänes.
Asula on rajatud 1638. aastal. Linnaõigused sai Rešetõlivka 2017. aastal.
Alates 19. sajandist on Rešetõlivka oluline käsitöökeskus.
Krimmi mäestik

Krimmi mäestik (krimmitatari Qırım dağları, ukraina Кримські гори, vene Крымские горы) on mäestik Krimmis, mis paikneb piki poolsaare kagurannikut 8–13 km kaugusel rannikust.
Läänes laskuvad mäed järsult Musta merre, idas muutuvad aeglaselt stepimaastikuks. Mäestik koosneb kolmest mäeahelikust, millest kõrgem on peaahelik.
Mäestiku kõrgeim tipp on 1545 m kõrgune Roman Koš. Kõrgemad tipud on veel Tšatõr-Dag (1527 m), Lapata (1406 m), Demerdži Jaila (1356 m), Karabi Jaila (1253 m), Ai-Petri (1243 m).
Potšajiv

Potšajiv (ukraina Почаїв, poola Poczajów, vene Почаев) on linn Ukrainas Ternopili oblastis Kremenetsi rajoonis. Potšajiv asub Ternopilist umbes 53 km põhjas ja Kremenetsist ligikaudu 19 km edelas.
Linnas asub Potšajivi suurklooster.
Potšajivit on esmamainitud 1450. aasta paiku, Magdeburgi linnaõigused sai 1778. aastal.
Ukraina 2001. aasta rahvaloenduse andmetel oli Potšajivi elanikest ukrainlasi 97,12%, venelasi 1,98%, moldaavlasi 0,24% ja valgevenelasi 0,22%.
Juri Simonov

Juri Ivanovitš Simonov (vene keeles: "Юрий Иванович Симонов"; 4. märts 1941 Saratov) on Vene dirigent.
Ta õppis Leningradi konservatooriumis Nikolai Rabinovitši dirigeerimisklassis. Hiljem töötas ta Jevgeni Mravinski assistendina Peterburi Filharmooniaorkestriga. 
Aastatel 1970–1985 oli ta Moskva Suure Teatri muusikajuht ja peadirigent. 
Simanov eristub omanäolise, ülimalt täpse ja karakteerse dirigeerimistehnikaga. Ta on üks tänapäeva olulisemaid ja mõjukamaid Venemaa dirigente.
Prõmorsk

Prõmorsk (ukraina Приморськ, vene Приморск) on linn Ukrainas Zaporižžja oblastis, Prõmorski rajooni halduskeskus. Prõmorsk asub Aasovi merest 2 km kaugusel.
Ukraina 2001. aasta rahvaloenduse andmetel oli Prõmorski elanikest ukrainlasi 61,28%, venelasi 28,08%, bulgaarlasi 8,28%, valgevenelasi 0,62% ja tatarlasi 0,33%.
1998. aasta Balti tsooniturniir males

1998. aasta Balti tsooniturniir males (inglise keeles "Baltic Zonal Tournament 1998") oli 1998. aastal Tallinnas peetud Balti tsooniturniir, FIDE MM-võistluste kvalifikatsioonivõistlus males. 
Augustis-septembris 1998 Tallinnas toimunud 14 osavõtjaga Balti tsooniturniirist võttis osa kolme riigi (Eesti, Läti, Leedu) maleparemik. Eesti maletajaist kõrgeima reitinguga Lembit Oll tsooniturniiril ei osalenud, sest eeldas, et pääseb järgmisel aastal Las Vegases peetavale MM-turniirile tänu oma kõrgele reitingule.
Tsooniturniiri lõpptulemused.
1. Jaan Ehlvest 8,5 punkti, 2.–3. Eduardas Rozentalis ja Daniels Fridmans 8 p, 4. Tarvo Seeman 7 p, 5.–9. Mihhail Rõtšagov, Aleksander Veingold, Šarūnas Šulskis, Māris Krakops ja Valērijs Žuravļovs 6,5 p, 10.–11. Aloyzas Kveinys ja Darius Zagorskis 6 p.
Balti tsooniturniirilt edasipääsejad.
Augustis 1999 Las Vegases peetud 128 osavõtjaga FIDE maailmameistrivõistlustele kvalifitseerus Balti tsooniturniiri esikolmik – suurmeistrid Jaan Ehlvest (Eesti) ja Eduardas Rozentalis (Leedu) ning rahvusvaheline meister Daniels Fridmans (Läti).
Valgevene karikavõistlused jalgpallis

Valgevene karikavõistlused jalgpallis (valgevene keeles Кубак Беларусі па футболе) on Valgevene klubijalgpalli karikavõistlused. Karikavõistlusi korraldab Valgevene Jalgpalliliit.
Karikavõistlusi on peetud alates 1992. aastast. Kokku on karika võitnud 14 klubi. Edukaim klubi on neli korda karika saanud Borissovi BATE.
Sõnelnõkove

Sõnelnõkove (ukraina Синельникове, vene Синельниково) on linn Ukrainas Dnipropetrovski oblastis, Sõnelnõkove rajooni halduskeskus (ei kuulu ise rajooni koosseisu). Sõnelnõkove asub Dnipro kesklinnast umbes 39 km idakagus.
Sõnelnõkove on oluline raudteesõlm.
Asula sai alguse 1868. aastal seoses raudteejaama rajamisega. Linnaõigused sai Sõnelnõkove 1921. aastal, oblastilise alluvusega linn on alates 1979. aastast.
Ukraina 2001. aasta rahvaloenduse andmetel oli Sõnelnõkove elanikest ukrainlasi 84,49%, venelasi 12,52%, valgevenelasi 0,68% ja mustlasi 0,27%.
Liisa Hirsch

Liisa Hirsch (sündinud 5. jaanuaril 1984) on eesti helilooja.
Õpingud.
Liisa Hirsch on õppinud Tallinna Muusikakeskkoolis klaverit Laine Metsa klassis, heliloomingut Mati Kuulbergi ja Timo Steineri juures ning vabaimprovisatsiooni Taavi Kerikmäe käe all. Bakalaureusekraadi omandas Hirsch Eesti Muusika- ja Teatriakadeemias kompositsiooni erialal, juhendajaks Toivo Tulev. Lisaks täiendas ta end klaverimängus Ivari Ilja, elektronmuusika vallas Margo Kõlari ning improvisatsioonis Anto Petti klassis. Aastal 2015 lõpetas Hirsch Haagi Kuningliku Konservatooriumi magistrantuuri, kus tema juhendajateks olid Peter Adriaansz ja Cornelis de Bondt.
Tegevus.
Liisa Hirsch on vabakutseline helilooja ning annab heliloomingu tunde Eesti Muusika- ja Teatriakadeemias. Ta on olnud ka Eesti Draamateatri majahelilooja ja õpetanud Tallinna Muusikakeskkoolis. Tema muusikat iseloomustab kõrgendatud tähelepanu heli ja kõlavärvide suhtes, samuti vormipuhtus ja uurimuslikkus. Hirschi teoseid on esitatud rahvusvahelistel festivalidel nagu ISCM World Music Days, Mata festival, Gaudeamus Muziekweek, Ostrava New Music Days, Young Euro Classics jpt.
Oyo kuningriik

Oyo kuningriik (joruba keeles "Ilú-ọba Ọ̀yọ́") oli koloniaalaja eelne (u. 1300–1896) jorubate riik Lääne-Aafrikas. Riigi keskus asus tänapäeva Nigeerias Oyo osariigi aladel.